Root, Buttler, Hales' fifties guide ENG to 310
​ ఇంగ్లాండ్‌ను 310కి ఆలౌట్ చేసిన కివీస్
ఓపెనర్ జేసన్ రాయ్ (13) పేలవ షాట్‌ కోసం ప్రయత్నించి వికెట్ చేజార్చుకున్నా.. హేల్స్‌, రూట్ ఇంగ్లాండ్ ఇన్నింగ్స్‌ని
TNN | Updated:
Jun 6, 2017, 07:55PM IST
ఛాంపియన్స్ ట్రోఫీ రెండో మ్యాచ్&zwnj;లోనూ ఇంగ్లాండ్ బ్యాట్స్&zwnj;మెన్ చెలరేగారు. న్యూజిలాండ్&zwnj;తో మంగళవారం జరుగుతున్న మ్యాచ్&zwnj;లో జో రూట్ (64: 65 బంతుల్లో 4x4, 2x6), బట్లర్ (61 నాటౌట్: 48 బంతుల్లో 2x4, 2x6), అలెక్స్ హేల్స్ (56: 62 బంతుల్లో 3x4, 2x6) అర్ధ శతకాలు బాదడంతో తొలుత బ్యాటింగ్ చేసిన ఇంగ్లాండ్ 49.3 ఓవర్లలో 310 పరుగులకు ఆలౌటైంది. మ్యాచ్ ఆరంభంలో నిరాశపరిచిన కివీస్ బౌలర్లు.. చివర్లో కట్టుదిట్టంగా బంతులేస్తూ ఇంగ్లాండ్&zwnj;ని కట్టడి చేశారు. ఆడమ్ మిల్నే, కోరె అండర్సన్ చెరో మూడు వికెట్లు తీయగా.. టిమ్ సౌథీ రెండు, బౌల్ట్, శాంట్నర్ చెరో వికెట్ తీశారు.
ఓపెనర్ జేసన్ రాయ్ (13) పేలవ షాట్&zwnj; కోసం ప్రయత్నించి వికెట్ చేజార్చుకున్నా.. హేల్స్&zwnj;, రూట్ ఇంగ్లాండ్ ఇన్నింగ్స్&zwnj;ని నిలబెట్టారు. వీరిద్దరూ రెండో వికెట్&zwnj;కి 81 పరుగుల భాగస్వామ్యం నెలకొల్పారు. జట్టు స్కోరు 118 వద్ద హేల్స్ ఔటైనా.. బెన్ స్టోక్స్ (48: 53 బంతుల్లో 4x4, 2x6) దూకుడుగా ఆడుతూ స్కోరు బోర్డును నడిపించాడు. ప్రమాదకరంగా మారుతున్న స్టోక్స్&zwnj;ని బౌల్ట్ పెవిలియన్&zwnj;కి పంపగా.. తర్వాత వచ్చిన బట్లర్ చివరి వరకూ క్రీజులో నిలిచి జట్టుకి మెరుగైన స్కోరు అందించాడు. కెప్టెన్ మోర్గాన్ (13), మొయిన్ అలీ (12) కీలక సమయంలో ఔటై నిరాశపరిచారు.